CELEX: 62012TN0193
Language: fi
Date: 2012-05-08 00:00:00
Title: Asia T-193/12: Kanne 8.5.2012 — MIP Metro v. SMHV — Holsten-Brauerei (H)

30.6.2012   
            
            
               FI
            
            
               Euroopan unionin virallinen lehti
            
            
               C 194/26
            
         Kanne 8.5.2012 — MIP Metro v. SMHV — Holsten-Brauerei (H)
   (Asia T-193/12)
   2012/C 194/44
   Kannekirjelmän kieli: saksa
   
      Asianosaiset
   
   
      Kantaja: MIP Metro Group Intellectual Property GmbH & Co. KG (Düsseldorf, Saksa) (Edustajat: Rechtsanwälte J.-C. Plate ja R. Kaase)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Holsten-Brauerei AG (Hampuri, Saksa)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) ensimmäisen valituslautakunnan 23.2.2012 asiassa R 2340/2010-1 tekemän päätöksen siltä osin kuin siinä hyväksytään väite kansainvälisen tavaramerkin nro 984 017 suojan laajentamista vastaan sillä perusteella, ettei laajentaminen ollut yhteisön tavaramerkistä annetun asetuksen (EY) N:o 40/94 8 artiklan 1 kohdan b alakohdan mukaista
            
         
               —
            
            
               velvoittamaan vastaajan korvaamaan oikeudenkäyntikulut, mukaan lukien valitusmenettelyn kulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Kuviomerkin, joka esittää kilpeä, jossa on H-kirjain, kansainvälinen rekisteröinti, jossa on nimetty Euroopan unioni, luokkaan 32 kuuluville tavaroille — nro 984 017
   
      Sen tavaramerkki- tai merkkioikeuden haltija, johon väitemenettelyssä on vedottu: Holsten-Brauerei AG
   
      Tavaramerkki- tai merkkioikeus, johon väitemenettelyssä on vedottu: Saksalainen kuviomerkki, joka esittää ratsastavaa ritaria, jolla on kilpi, jossa on H-kirjain, luokkaan 32 kuuluville tavaroille
   
      Väiteosaston ratkaisu: Väitteen hyväksyminen
   
      Valituslautakunnan ratkaisu: Valituksen hylkääminen
   
      Kanneperusteet: Asetuksen N:o 207/2009 8 artiklan 1 kohdan b alakohdan rikkominen